**LIETUVOS RESPUBLIKOS ŽEMĖS ŪKIO MINISTRAS**

**Į S A K Y M A S**

**DĖL ŽEMĖS ŪKIO PASKIRTIES PASTATŲ, KURIŲ TECHNINĘ PRIEŽIŪRĄ GALI ATLIKTI PATS STATINIO NAUDOTOJAS, SĄRAŠO PATVIRTINIMO**

2004 m. lapkričio 24 d. Nr. 3D-628

Vilnius

Vadovaudamasis Lietuvos Respublikos statybos įstatymo (Žin., 1996, Nr. [32-788](https://www.e-tar.lt/portal/lt/legalAct/TAR.F31E79DEC55D); 2001, Nr. [101-3597](https://www.e-tar.lt/portal/lt/legalAct/TAR.80A638E6C263); 2003, Nr. [104-4649](https://www.e-tar.lt/portal/lt/legalAct/TAR.48207ABF65C5)) 41 straipsnio 2 dalimi ir Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. [22-819](https://www.e-tar.lt/portal/lt/legalAct/TAR.765E76579776); 2004, Nr. [30-983](https://www.e-tar.lt/portal/lt/legalAct/TAR.574DC5066FAB)) 10 punktu:

1. Tvirtinu Žemės ūkio paskirties pastatų, kurių techninę priežiūrą gali atlikti pats statinio naudotojas, sąrašą (pridedama).

2. Nustatau, kad šis įsakymas įsigalioja nuo 2005 m. sausio 1 d.

L. E. ŽEMĖS ŪKIO MINISTRO PAREIGAS JERONIMAS KRAUJELIS

SUDERINTA

L. e. Lietuvos Respublikos

aplinkos ministro pareigas

Arūnas Kundrotas

2004-11-23

PATVIRTINTA

Lietuvos Respublikos žemės ūkio ministro

2004 m. lapkričio 24 d. įsakymu Nr. 3D-628

**ŽEMĖS ŪKIO PASKIRTIES PASTATŲ, KURIŲ TECHNINĘ PRIEŽIŪRĄ**

**GALI ATLIKTI PATS STATINIO NAUDOTOJAS,**

**SĄRAŠAS**

1. Fermų paskirties pastatai (veršidės, karvidės, kiaulidės, avidės, arklidės, paukštidės ir jų pagalbiniai pastatai).

2. Ūkio paskirties pastatai, skirti žemės ūkiui tvarkyti (technikos remonto ir priežiūros dirbtuvės, garažai, daržinės ir pastogės, grūdų saugyklos, daržovių saugyklos, vaisių saugyklos, pašarų ruošimo cechai, siloso ir šienainio tranšėjos, mineralinių trąšų ir pesticidų sandėliai, kiti pastatai, skirti žemės ūkio reikmėms).

3. Šiltnamių paskirties pastatai (šiltnamiai, žiemos sodai).

Šio sąrašo sąvokos atitinka statybos techninio reglamento STR 1.01.09:2003 „Statinių klasifikavimas pagal jų naudojimo paskirtį“, patvirtinto Lietuvos Respublikos aplinkos ministro 2003 m. birželio 11 d. įsakymu Nr. 289 (Žin., 2003, Nr. [58-2611](https://www.e-tar.lt/portal/lt/legalAct/TAR.358675FB0A82)), sąvokas.

\_\_\_\_\_\_\_\_\_\_\_\_\_\_